ཞིས་ཅིན་ཕིང་གིས།གཞི་རིམ་གྱི་རྨང་གཞིའི་ལས་དོན་ལ་ཤུགས་སྣོན་རྒྱག་དགོས།དབུལ་ཕོངས་གྲོང་ཚོའི་ཨུ་ཡོན་ལྷན་ཁང་གཉིས་ཀྱི་འཛུགས་སྐྲུན་ལ་ཤུགས་སྣོན་རྒྱག་པ་དང་།ཏང་འཛུགས་སྐྱོང་དང་དབུལ་སྒྲོལ་འགག་གཏོར་ལ་སྐུལ་འདེད་གཏོང་བའི་ལས་དོན་ལ་སྐུལ་འདེད་གཏིང་ཟབ་གཏོང་བ།གྲོང་ཚོའི་ཨུ་ཡོན་ལྷན་ཁང་གཉིས་ཀྱི་འགོ་ཁྲིད་ཚན་པ་ཡག་པོ་འདེམས་པ་དང་བཀོད་སྒྲིག་ཡག་པོ་བྱེད་པ།གྲོང་གསེབ་ཀྱི་ཕྱུག་འགྱུར་སྣེ་ཁྲིད་པ་གསོ་སྐྱོང་བྱེད་པ།གྲོང་གསེབ་ཀྱི་ས་ཆ་དེ་རང་གི་ཤེས་ལྡན་མི་སྣ་ཕྱིར་ལོག་བྱ་རྒྱུར་སྐུལ་འདེད་གཏོང་བ།ས་ཆ་དེ་རང་ལ་གནས་ཐུབ་པའི་དབུལ་སྐྱོར་ལས་དོན་རུ་ཁག་གཅིག་འཛུགས་དགོས་ཞེས་གསུངས་པ་དང་།ཞིས་ཅིན་ཕིང་གིས།དབུལ་སྒྲོལ་འགག་གཏོར་གྱི་ཡང་དག་པའི་ཁ་ཕྱོགས་ཁོང་དུ་ཆུད་པ་བྱེད་དགོས།གཅིག་ཐོག་གཉིས་སྤར་སྔོན་འགོག་བྱེད་པ་དང་།རང་ནུས་ལ་དཔག་པ་དང་།དོན་དངོས་དང་བློས་འགེལ་ཆོག་པ།སྤུས་ཚད་ལ་འགན་ལེན་བཅས་བྱེད་དགོས།ཕྱི་ཚུལ་རིང་ལུགས་སྔོན་འགོག་དང་།དབུལ་ཕོངས་དངོས་ལ་རོགས་སྐྱོར་དང་།དབུལ་སྐྱོར་ངོ་མ་བྱེད་པ།དབུལ་སྐྱོར་ལས་དོན་ངེས་པར་དུ་དངོས་གཉེར་ཡོང་བ།དབུལ་སྒྲོལ་བརྒྱུད་རིམ་ངེས་པར་དུ་ཏན་ཏིག་ཡོང་བ།དབུལ་སྒྲོལ་མཇུག་འབྲས་ངེས་པར་དུ་བདེན་པ་བདེན་ཐུབ་ཡིན་པ་བཅས་བྱེད་དགོས་པའི་ནན་བཏོན་གནང་ཡོད་པ་རེད།